open-index/open-wikipedia-markdown huggingface dataset:
Tigra Balzamo

210ra|eta|"blanka" kaj "ruĝa" Tigra Balzamo
**Tigra Balzamo** (angle *Tiger Balm*; ĉine 虎標萬金油; pinjine *hǔbiao wànjīnyóu*) estas la marka nomo de pasto (faka termino ungvento), kiu aplikeblas al la haŭto en kazoj de malvarmumoj, insektaj mordoj kaj pikoj, kaj ankaŭ de doloroj je muskoloj kaj artikoj.

La pasto aŭ ungvento evoluiĝis en la 1870-aj jaroj per la apotikisto *Aw Chu Kin* (ĉine 胡子钦; pinjine: Hú Zǐqīn) en Ranguno (nun *Jangono*). Post la morto de la inventinto, liaj filoj *Aw Boon Haw* kaj *Aw Boon Par* fondis farmacian firmaon en Singapuro kaj grandkvante produktas kaj vendas la paston, al kiu ili donis la anglan nomon *Tiger Balm*, do "tigra balzamo". Nek la pasto nek iu parenca produktaĵo de la firmao enhavas iun substancon kiu devenus de tigro: „Tiger“ nur estas la traduko de la persona nomo „Haw“.

La produktaĵo enhavas mentolon, kamforon, aliajn volatilajn oleojn kaj vazelinon. Krom la klasika, "blanka" variaĵo vendatas "ruĝa" variaĵo, kiu krome ankoraŭ enhavas volatilan oleon el cinamo, kiu kaŭzas la ruĝecan koloron kaj kaŭzas karakterizan odoron je cinamo, kiu aldoniĝas al la krome ankaŭ forta odoro de la aliaj volatilaj substancoj. La blanka ungvento reduktas la sangocirkulon en la haŭto je kiu ĝi aplikiĝis, tial ĝi bonas kontraŭ la doloraj simptomoj de insektaj mordoj kaj pikoj, dum la ruĝa ungvento pliigas la lokan sangocirkulon kaj tial bonas kontraŭ dolore tensiaj muskoloj. Pri medicina utilo de tigra balzamo aŭ de mentolaj ungventoj ĝenerale kontraŭ Ungomikozo (ungofungozo) ĝis nun *ne* estas konvinkaj indikoj.

## Eksteraj ligiloj 
* oficiala retejo angle , ĉine kaj germane 

&nbsp;

Kategorio:Medikamentoj
Kategorio:Haŭta prizorgado
Quanzhou

**Quanzhou** (en ĉina skribo 泉州市, kun tonsignoj *Quánzhōu*) estas urbo je prefektuja nivelo de Ĉinio. Ĝi situas en la provinco Fuĝjano - la provinca ĉefurbo Fuĝoŭo (福州市, pinjine *Fuzhou*), la urbo Xiamen (厦门市) kaj la urbo Quanzhou estas la tri plej grandaj urboj de la provinco.

Laŭ la censo de 2010 en la urbocentra teritorio vivis  homoj, en la metropola areo estis  kaj en la tuta urba prefektujo Quanzhou estis . La metropola areo laŭ la stato de 2016 estas la 12-a plej granda de Ĉinio.

## Geografio 
La urbo situas marborde, ĉe la markolo de Tajvano, kaj en la urbo estas aparta distrikto por investantaj firmaoj el Tajvano.

La distrikto Yongchun (永春县), elp. [ju*ng*ĉŭen], estas Gubernio en la guberni-nivela grandurbo de Ĉjuanĝoŭ.

## Esperanto en Quanzhou 
En Quanzhou de la 3-a ĝis 6-a de novembro 2016 okazos la 8-a Azia Kongreso de Esperanto.. Samdate kaj samloke okazos la 5-a ISOA, ILEI-Seminario de Orienta Azio kaj la 10-a Jarkunveno de IKEF-Ĉinio kiuj kunvenigas instruistojn kaj komercistojn el Ĉinio, Koreio, Japanio kaj aliaj landoj.

## Referencoj 
## Eksteraj ligiloj 
*  ()

eta|maldekstra|350ra|la urba muzeo

Kategorio:Urboj de Ĉinio
Kategorio:Prefektujoj de Ĉinio
Kategorio:Fuĝjano
Le Cocu magnifique

La ĉefa verko de Fernand Crommelynck estis *Le Cocu magnifique* (La grandioza kokrito, 1920), 'lirika farso' pri la temo de la ĵaluzo de amanto. Ĝi estis unuafoje publikigita en 1921. Surscenijigita fare de la rusa teatrorevoluciulo Vsevolod Mejerhold tiu teatraĵo estis tiom sukcesa ke Crommelynck povis ĉesi aktoradi kaj dediĉi sin al verkado.

Bruno estas edzo de la bela Stella. Li dediĉas sin al skribado de leteroj por malkleraj vilaĝanoj, multaj el kiuj estas direktitaj al lia edzino. Li konvinkiĝas ke lia timo esti kokrita povas esti evitata nur per la certigo koni ke li estas kokrita. Tiele li proponas sian edzinon unue al sia plej bona amiko kaj poste, kiam tio malsukcesas, al ĉiuj junuloj de la vilaĝo. Tio rezultas en tutrompo de la vilaĝa vivo.

*Il magnifico cornuto* estas itala filmo de 1964 reĝisorita de Antonio Pietrangeli, bazita sur *Le Cocu magnifique*.

Kategorio:Verkoj el la franclingva literaturo
Kategorio:Teatraĵoj
Aleksandr Suĥovo-Kobilin

**Aleksandr Vasiljeviĉ Suĥovo-Kobilin** (; naskiĝis la  en Moskvo, mortis la  en Beaulieu-sur-Mer, Francio) estis rusa nobelo, ĉefe konata pro la verkoj kiujn li aŭtoris kiel amatora dramaturgo. Lia fratino Evgenia Tur estis populara romanisto, kritikisto kaj ĵurnalisto. Li suferis en Rusio pri la korupto de la justica povo kaj tiele tion montris en siaj teatraĵoj.

## Fontoj 
* *Гроссман Л. П.* Театр Сухово-Кобылина. — Москва; Ленинград, 1940.
* *Рудницкий К. Л.* А. В. Сухово-Кобылин: Очерк жизни и творчества. — Москва, 1974.
* *Старосельская Н. Д.* Сухово-Кобылин. — Москва: Молодая гвардия, 2003. — 336 с. — (Жизнь замечательных людей.) ISBN 5-235-02566-0

## Eksteraj ligiloj 
* Sukhovo-Kobylin's compositions online (in Russian)

Kategorio:Rusiaj nobeloj
Kategorio:Rusiaj verkistoj
Kategorio:Rusiaj tradukistoj
Kategorio:Rusiaj dramistoj
Kategorio:Rusiaj filozofoj
Kategorio:Naskiĝintoj en Moskvo
Rusia Instituto de Teatraj Artoj — GITIS

La **Rusia Instituto de Teatraj Artoj — GITIS** () estas teatra altlernejo en Moskvo. Ĝi estis fondita la 22-an de septembro 1878 kiel *Ŝestakovskij Muziklernejo*, iĝis la *Muzik-teatra Lernejo de la Moskva Filarmonia Societo* en 1883, kaj estis plialtigita al statuso de konservatorio en 1886. En la tempo de Sovetunio ĝi de 1934 ĝis 1991 estis konata kiel *Ŝtata Instituto Lunaĉarski por Teatraj Artoj (GITIS)*. Nuntempe daŭre la Rusia Akademio de Teatraj Artoj estas la plej granda kaj antikva sendependa lernejo pri teatraj artoj en Rusio. La konstruaĵo situas en la centra administra arondismento de la urbo. Ekde 2011 ĝi havas statuson de universitato.

## Elektitaj studentoj 
* István Kazán

## Vidu ankaŭ 
* Vladimir Nemiroviĉ-Danĉenko

## Notoj 
## Eksteraj ligiloj 
* Rusia Universitato de Teatraj Artoj 
* Russian Education. GITIS ruse

## Bibliografio 
* A. Smoliakov *That exact GITIS*. – (М.: Алгоритм-Книга, 2004. – 288 c.) – ISBN 5-9265-0141-5.

Kategorio:Universitatoj kaj altlernejoj en Moskvo
Kategorio:Monumentoj en Moskvo
Kategorio:Rusia teatro
Kategorio:Organizaĵoj fonditaj en 1878
Biomeĥaniko

eta|dekstra|Paĝo de unu el la unuaj verkoj de Biomeĥaniko (*De Motu Animalium* de Giovanni Alfonso Borelli) en la 17a jarcento.
**Biomeĥaniko** aŭ **biomekaniko** estas la studo de la strukturoj kaj funkcioj de biologiaj sistemoj kiaj homoj, animaloj, plantoj, organoj, fungoj, kaj ĉeloj
laŭ metodoj de meĥaniko.

## Etimologio 
La vorto "biomeĥaniko" (1899) kaj la rilata "biomeĥanika" (1856) el la Antikva greka βίος *bios* "vivo" kaj μηχανική, *mēĥanikē* "meĥaniko", por referenci al la studo de la meĥanikaj principoj de vivantaj organismoj, partikulare de ties movoj kaj strukturoj.

## Metodo 
Biomeĥaniko estas tre rilata al inĝenierado, ĉar ĝi ofte uzas tradiciajn inĝenierajn sciencojn por analizi biologiajn sistemojn. Kelkaj simplaj aplikoj de klasika meĥaniko kaj/aǔ materiala inĝenierarto povas generi korektajn aproksimiĝojn al la meĥaniko de multaj sistemoj biologiaj. Aplikita meĥaniko (precipe fakoj de meĥanika inĝenierado, kiel kontinuaĵa meĥaniko, struktura analitiko, kinematiko, kaj dinamiko) estas gravaj en multaj biomeĥanikaj studoj.

## Referencoj
## Vidu ankaŭ 
* Biofiziko

## Eksteraj ligiloj 
* Biomechanics and Movement Science Listserver (Biomch-L)
* Biomechanics Links 
* A Genealogy of Biomechanics 

Kategorio:Biomeĥaniko
Kategorio:Biologio
Kategorio:Meĥaniko
Michael Collins (astronomo)

**Michael COLLINS** estas usona astronomo.

Li komencis sian karieron en la industrio de la programaro antaŭ interesiĝi pri astronomio.

*Minor Planet Center* kreditas lin de la kunmalkovro de 41 asteroidoj, inter 1999 kaj 2002 en kunlaboro kun Minor White, Marissa Gahran, Alan Rudd kaj Russell Sipe.

## Notoj kaj referencoj 
## Vidu ankaŭ 
* :Kategorio:Malkovrita de Michael Collins

## Eksteraj ligiloj 
*  *November 2000 Presidents Message*, de la *Orange Country Astronomers* 

Kategorio:Usonaj astronomoj
Kategorio:Malkovrintoj de asteroidoj
Fernand Crommelynck

**Fernand Crommelynck** (19a de Novembro 1886 - 17a de Marto 1970) estis belga dramaturgo. Li naskiĝis en familio de aktoroj, filo de franca patrino kaj belga patro kaj ankaŭ li mem estis aktoro. Lia filo nome Aldo Crommelynck, 1931–2009, estis fama artopresisto, kiu laboris ĉe multaj gravaj artistoj de la 20a jarcento.

Kelkaj el liaj famaj teatraĵoj estis ekzemple ''Nous n'irons plus au bois* (Ni ne plu iros al la arbaro, 1906), *Le sculpteur de masques* (La maskoskulptisto, 1908) kaj *Le marchand de regrets* (La penkomercisto, 1913), bazitaj sur logika disvolvigo de absurda komenco.

La ĉefa verko de Crommelynck estis *Le Cocu magnifique'' (1920), 'lirika farso' pri la temo de la ĵaluzo de amanto. Surscenijigita fare de la rusa teatrorevoluciulo Vsevolod Mejerhold tiu teatraĵo estis tiom sukcesa ke Crommelynck povis ĉesi aktoradi kaj dediĉi sin al verkado. En ''Tripes d'or* (1926) li satiris la pasion por mono kaj la falsa prestiĝo kiun ĝi alportas, dum en *Carine, ou la jeune fille folle de son âme* (1929) li kontrastigis amon kaj volupton en la historio de pura junulino kiu estas fidela al siaj idealoj de amo ĝis malfeliĉa fino.

## Selektaj verkoj 
* *Le Sculpteur des masques* (1908)
* *L'Histoire de Minna Claessens* (Alfred Machin, 1912)
* *L'agent Rigolo et son chien policier* (Alfred Machin, 1912)
* *Le Marchand de regrets* (1913)
* *Maudite soit la guerre* (Alfred Machin, 1914)
* *Le Cocu magnifique* (drama) (1921)
* *Les Amants puérils* (1921)
* *Tripes d'or* (1930)
* *Le Cadavre n° 5* (Gaston Schoukens, 1932)
* *Une Femme qu'a le cœur trop petit* (1934)
* *Chaud et froid* (1936)

## Selekta filmaro 
* *Le juge* (1921)
* *Miarka, la fille à l'ourse* (1937)
* *Le Roman de Werther'' (de Max Ophüls, 1938)

## Referencoj 
## Eksteraj ligiloj 
* Fernand Crommelynck Bio-and Bibliography 
* Fernand Crommelynck Filmography en imdb
* Fernand Crommelynck en Britannica Online Encyclopedia

Kategorio:Belgaj verkistoj
Kategorio:Teatro
American Baptist Seminary of the West

La **Usona Baptisma Seminario de Okcidento** (, akronime **ABSW**, prononcata "ejbijesdABlju") estas teologia altlernejo ("seminario") ligita al du baptismaj ekleziaj unuiĝoj, la American Baptist Churches (USA) kaj la Progressive National Baptist Convention. Ĝi situas en Berkeley, Kalifornio, Usono. Ĝi estas membro de la Graduate Theological Union, konsorcio de teologiaj lernejoj en tiu regiono. De 1912 ĝis 1968, ĝi nomiĝis Berkeley Baptist Divinity School.

## Historio 
La radikoj de ABSW estiĝis en 1871 kiam oni fondis "California College" ("Kalifornia Kolegio") en Vacaville. En 1887 ĝi translokiĝis al Oakland, kaj en 1912 al Berklio, kie dum jardekoj ĝi nomiĝis Berkeley Baptist Divinity School. En 1915 enfandiĝis en ĝin Pacifica Coast Baptist Theological Seminary (fondita 1890), kaj en 1968 ĝi unuiĝis kun California Baptist Theological Seminary (fondita 1944 en Losanĝeleso). Dum ses jaroj la lernejo havis kampuson kaj en Berkeley kaj en Covina (eksa loko de CBTS), pro kio oni ŝanĝis la nomon por ne mencii Berklion, sed finfine oni reunuigis la lernejon ĉe la Berklia kampuso.

## Akademiaj diplomprogramoj 
ABSW proponas la akademiajn titolojn Magistro pri Teologio ("M.Div.") kaj Magistro pri Artoj (M.A.); pere de Graduate Theological Union la studentoj povas atingi ankaŭ la doktorajn titolojn Th.D. kaj Ph.D., kaj du aliajn Ph.D.-ojn kunlabore kun la Universitato de Kalifornio. Krome, ABSW kunlaboras kun Bakke Graduate University por disponigi al siaj studentoj la doktoran titolon D.Min. de Bakke.

## Fontoj 
Bazita sur informoj en la angla Vikipedio kaj en la retejoj de la menciitaj lernejoj.
## Referencoj 
## Eksteraj ligiloj 
*  de ABSW ()

Kategorio:Teologiaj altlernejoj
Kategorio:Berkeley (Kalifornio)
Kategorio:Baptismo
Kategorio:Protestantismo en Usono
Kategorio:Universitatoj en Kalifornio
Igor Iljinskij

**Igor Vladimiroviĉ Iljinskij** (; naskiĝis la , mortis la ) estis fama rusa kina kaj teatra aktoro, reĝisoro kaj dramaturgo.

En 1920 li aliĝis al la Teatro de Vsevolod Mejerhold. La stilo de la juna aktoro estis kongrua kun la principoj de Mejerhold, kaj tiele Iljinskij tuj iĝis la centra aktoro de tiu teatro. Ĉe la Teatro Mejerhold li laboris dum ĉirkaŭ dek jaroj. Meze de la 1920-aj jaroj li ekaperis en filmoj de muta kino. En 1938 li aliĝis al la Malij-Teatro kie li aktoris ĝis la 1950-aj jaroj kaj reĝisoris dum multaj jardekoj. En 1938 Iljinskij belege aktoradis kiel Bivalov en la komedia filmo *Volga-Volga*, kiu ŝajne multe entuziasmigis Stalin-on. Fine de la 1960-aj jaroj li reĝisoris ĉefe seriozajn teatraĵojn kiaj *Madame Bovary* de Gustave Flaubert, kaj aliaj de Fjodor Dostojevskij kaj Lev Tolstoj

La asteroido 3622 Ilinsky estas nomata laŭ li.

## Filmaro 
[eta|dekstra|280x200px|Igor Iljinskij kiel Guberniestro en *[La Revizoro* (Malij-Teatro, 1952). Tiu koverto estis eldonita por rememorigi la naskocentjariĝon de la aktoro. Rusia Poŝtoservo, 2001.]]
* 1976: "Tiun domo Jakvo konstruis" (kurto) kiel rakontisto (voĉo)
* 1974: *Junga severnogo flota*
* 1973: *Eti raznye, raznje lica*
* 1969: *Starij znakomij*
* 1962: *Vespertempo*
* 1962: *Husara Balado* kiel Miĥail Kutuzov
* 1956: *Bezumnij den* kiel Zajcev
* 1956: *Karnavala nokto* kiel Serafim Ivanoviĉ Ogurcov
* 1953: "Zvanij uzhin" (kurto)
* 1952: *Malfeliĉo el genio* kiel Anton Antonoviĉ Zagorecki
* 1952: *Na vsjakogo mudreca dovolno prostoti* kiel Kruticki
* 1952: *Volki i ovci* kiel Appolon Murzavecki
* 1938: *Volga-Volga* kiel Bivalov
* 1936: *Odnaĵdi letom* kiel Teleskopo/profesoro Sen-Verbuda
* 1931: *Ŝaĥta 12-28* kiel La Anĝelo
* 1930: *Tago de Sankta Georgo* kiel Franz Schulz
* 1928: *Kukla s millionami* kiel Pierre Cuisinai
* 1927: *Kiso el Mary Pickford* kiel Goga
* 1926: *Miss Mend* kiel Tom Hopkins, vendisto
* 1926: *La trimiliona juĝo* kiel Tapioka
* 1925: *La tajloro el Torĵok* kiel Petja Petelkin
* 1924: *Papirosnica ot Mosselproma* kiel Nikodim Mitjuŝin, librotenisto
* 1924: *Aelita* kiel Kravcov, amatora detektivo

## Vidu ankaŭ 
* Vsevolod Mejerhold
* Jakov Protazanov

## Eksteraj ligiloj 
* 
* "Modesta vivo de ĝoja komediisto" ruse
* Fragmentoj el membiografio ruse

Kategorio:Naskiĝintoj en Moskvo
Kategorio:Mortintoj en Moskvo
Kategorio:Homoj de la Rusa avangardo
Kategorio:Aktoroj de mutaj filmoj
Kategorio:Sovetiaj aktoroj
Kategorio:Rusiaj aktoroj
Kategorio:Rusiaj reĝisoroj
Kategorio:Sovetiaj reĝisoroj
Kategorio:Herooj de Socialisma Laboro
Kategorio:Sovetiaj komunistoj
21465 Michelepatt

'*21465 *Michelepatt'''* estas asteroido de la asteroida zono malkovrita la  en la kadro la kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Michele Patterson*, kiu mentoris unu finalist(in)on de la scienca konkurso por lernantoj en lasta jaro de mezlernejo *Intel Science Talent Search* de 2005. Ŝi instruas ĉe la *Coral Reef Senior High School'' de Miamo (Florido, Usono).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 1998
Johan Cruijff

**Hendrik Johannes Cruijff**, konata kiel **Johan Cruyff** (nederlande: [ˈjoːɦɑn ˈkrœyf] ; 25-an de aprilo 1947 en Amsterdamo; 24-an de marto 2016 en Barcelono), estis nederlanda futbalisto. Oni konsideras lin unu el la plej talentaj futbalistoj de lia vivtempo.

Li futbalis ĉe Ajax, FC Barcelona, Los Angeles Aztecs, Washington Diplomats, Levante kaj Feyenoord.

La Johan Cruijff Schaal, nederlanda futbaltrofeo, pliposte nomiĝis laŭ li.

## Eksteraj ligiloj 
* Retejo pri Johan Cruijff

Kategorio:Nederlandaj futbalistoj
Kategorio:Trejnistoj de futbalo
William G. Dillon

**William G. DILLON** (naskiĝis en 1957) estas usona amatora astronomo, fondinto de la Teamo pri asteroidoj de la Astronomia Klubo de Fort Bend (*Fort Bend Astronomy Club*)

Li estis prezidento de la *American Association of Variable Star Observers* de 2003 ĝis 2005.

*Minor Planet Center* kreditas lin de la malkovro aŭ kunmalkovro de 53 asteroidoj inter 1996 kaj 2009, en kunlaboro kun lia edzino Elizabeth R. Dillon, kaj ankaŭ Joseph A. Dellinger, Max Eastman, Paul G. A. Garossino, Mike Knewtson, Randy Pepper, Keith Rivich kaj Don J. Wells.

La asteroido 78393 Dillon estis nomita en lia honoro.

## Notoj kaj referencoj 
## Vidu ankaŭ 
* :Kategorio:Malkovrita de William G. Dillon

Kategorio:Usonaj astronomoj
Kategorio:Malkovrintoj de asteroidoj
21470 Frankchuang

'*21470 *Frankchuang'''* estas asteroido de la asteroida zono malkovrita la  en la kadro la kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Frank Fu-Han Chuang*, kiu gajnis la unuan rangon en la *Intel International Science and Engineering Fair* de 2006 pro sia projekto en teamo pri komputado. Li ricevis ankaŭ la premion *Expo-Sciences* de *MILSET*. Li estis lernanto ĉe la *Monta Vista High School'' de Kupertino (Kalifornio, Usono).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 1998
Veronica Guerin

**Veronica Guerin** (naskiĝis la 5-an de julio 1958 en Dublino, mortis  en Dublino), estis irlanda ĵurnalistino. Ŝi estis murdita la 26-an de junio 1996 per narkoto-ŝakristoj, dum ŝi estis veturanta per sia aŭto sur unu el la ĉefaj ŝoseoj de Dublino.

La filmo *Veronica Guerin* (ĉefrolita de aktorino Cate Blanchett) estis prezentita en 2003, kaj rakontas la vivon kaj murdon de la ĵurnalistino.

Kategorio:Irlandaj librotenistoj
Kategorio:Irlandaj ĵurnalistoj
Kategorio:Irlandaj verkistoj
Kategorio:Irlandaj futbalistoj
Kategorio:Viktimoj de mafio
Kategorio:Murditaj ĵurnalistoj
Aŭstria Esperanto-Kongreso

La **Aŭstria Esperanto-Kongreso** estas nacia kunveno de esperantistoj en Aŭstrio, kiu okazas ekde la unua jardeko de la 20-a jarcento. La sekva listo de la unuopaj kongresoj ĝis nun estas tre manka, tamen ĝi publikiĝu en espero komune plikompletigi la informojn.

Kategorio:Esperanto-renkontiĝoj en Aŭstrio
Hungara Esperanto-Kongreso

La **Hungara Esperanto-Kongreso** (en iuj jaroj ankaŭ nomata **Hungaria** kaj **Hungarlanda**) estas nacia kunveno de esperantistoj en Hungario, kiu okazas ekde 1912, organizita per la Hungara Esperanto-Asocio. La komencaj kongresoj estas interrete kompare bone dokumentitaj, poste ankoraŭ estas grandegaj informtruoj, tamen ĝi publikiĝu en espero de kumune eblas plikompletigi la informojn.

## Referencoj 
Kategorio:Esperanto-renkontiĝoj en Hungario
Kategorio:Hungaria Esperanto-Asocio
21460 Ryozo

'*21460 *Ryozo''''' estas asteroido de la asteroida zono malkovrita la  de la japana astronomo Tomimaru Okuni elde la observatorio de Nan'jo (gubernio Jamagata, Japanio).

## Nomo 
Ĝi estis nomita en honoro de la japana amatora astronomo *Ryozo Suzuki*, fabrikanto de alt-kvalitaj binokloj por amatoraj astronomoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tomimaru Okuni
Kategorio:Astronomiaj objektoj malkovritaj en 1998
Internacia Fervojista Esperanto-Kongreso

La **Internacia Fervojista Esperanto-Kongreso**, kunveno por esperantistaj profesiuloj de fervojaj kompanioj, okazas ĉiujare ekde 1949. Ĝi organiziĝas nome de la Internacia Fervojista Esperanto-Federacio. La sekva listo klopodas iom post iom iĝi konciza kronologio de la kongresoj. En la komenca stadio ankoraŭ estas multaj informtruoj, kiujn po-iome redukti dezirindas.

eta|Grupa foto de la 1967a IFEF-kongreso en Fulda (D). De dekstre 3a: Otto Röseman; 4a Raimond Steenhout; 5a Heinz Schindler.

## Referencoj 
Kategorio:Esperanto-renkontiĝoj en Eŭropo
Kategorio:Internacia Fervojista Esperanto-Federacio
Banejo de Nordhausen

eta|Historia foto de 1924 Granda kaj historia **Banejo publika** (germane: *Badehaus*) troviĝas en Nordhausen, Germanio, Grimmelallee nr 40.

## Historio 
Kiam en la 5.3.1906 la urba konsilantaro decidis starigi banejon kaj lavejon por ĉiuj, al multaj nordhausanoj longtempa deziro fine plenumitis. S-ro Gustav Ricken, arkitekto el Bochum respondecis kaj pri la planado kaj pri la konstruada kontrolo. En la 3.7.1907 estis la solena inaŭguro de la nova naĝejo-banejo konstruita laŭ la stilo de Secesio. Krom la naĝbaseno estis ankaŭ banejeroj duŝaj kaj bankuvaj, sed ankaŭ eĉ lavejo.

Pro ke dum la bombardo de la Aliancanoj de printempo 1945 la komplekso apenaŭ damaĝitis - kontraŭe al multaj aliaj partoj de la urbo - banado tuj post la Dua mondmilito denove eblis. En la GDR-tempo faritis nur malmultaj ripar- kaj alkonstrulaboroj. En 1982/83 tamen iĝis pli profunda aliaranĝo de la domo; oni malfermis la bankuvejojn kaj aranĝis kele vestoŝanĝejon kaj amasduŝejon. En la 1990-aj jaroj la tuto tamen fermitis ĉar la novaj regularoj pri publikaj balnejoj ne plu povis plenumiĝi.

## Post la Turniĝo 
La konsilianoj denove devis decidi pri la sorto. La venkinto ĉe arkitektura konkurso prezentis konvinkigan planon kombini secesistilaĵojn kun modernecon, fakte novan konstruaĵon. La inaŭguro dua de publika balnejo en Nordhausen okazis do en la 15.12.1999.

## Fonto 
Sparkassen-Kulturstiftung Hessen-Thüringen (eld.): *Kulturelle Entdeckungen. Thüringen. Band 1*, 2009, ISBN 978-3-7954-2249-3, p. 180-181

## Eksteraj ligiloj 
Hejmpaĝo de la banejo

Kategorio:Konstruaĵoj en Nordhausen
Nordhausen
Nordhausen
György Révész (kuracisto)

**György Révész** [djordj rEvEs], laŭ hungarlingve kutima nomordo **Révész György** estis hungara kuracisto, profesoro, otorinolaringologo, oficiro.

György Révész http://tudosnaptar.kfki.hu/historia/egyen.php?namenev=revesz naskiĝis la  en Kaposvár. Li mortis la  en Budapeŝto.

## Biografio 
György Révész akiris medicinan diplomon en Universitato Erzsébet en Pécs en 1940, sed post siaj studoj li laboris en Budapeŝto en diversaj hospitaloj. Post la 2-a mondmilito li havis postenon en Malsanulejo Rókus. En 1951 li aliĝis al la hungara armeo kiel kuracisto. Iom poste li atingis la rangon subkolonelo en la armea hospitalo. En 1963 li kandidatiĝis. En 1967 li estis nomumita katedrestro en kliniko de Universitato Semmelweis. En 1975 li iĝis institutestro. Li enkondukis la mikrokirurgion en laringaj malsanoj. Li ricevis plurajn premiojn.

## Elektitaj kontribuoj 
* *Fül-, orr-, gégegyógyászat* (1973) - studenta lernolibro
* *Fül-, orr-, gégebetegségek* (1978) - studenta lernolibro

## Fontoj 
* hungarlingva biografio (la koncerna teksto estas legebla pli malsupre)
* hungarlingva biografio

Kategorio:Hungaraj kuracistoj
Kategorio:Hungaraj profesoroj
Kategorio:Hungaraj otorinolaringologoj
Kategorio:Hungaraj oficiroj
Kategorio:Budapeŝtanoj
Altlernejo de Szolnok

**Altlernejo de Szolnok** [solnok], (origine hungare *Szolnoki Főiskola*) estis altlernejo, kie lernis 4000 studentoj. En 2016 la altlernejo estis integrita al Universitato Pallasz Athéné.

## Historio 
En mezo de la 20-a jarcento aperis la unua kampuso en Szolnok. Tio estis fakultatoj pri hidrologio kaj trafiko de Teknika kaj Ekonomia Universitato de Budapeŝto. La unua memstara altlernejo estis fondita en 1993, tiam du unuigitaj altlernejoj estis movitaj al Szolnok kiel Komerca kaj Ekonomia Altlernejo. En 2000 ĝi prenis la nomon Altlernejo de Szolnok. Post 6 jaroj ĝi estis integrita agrikultura kampuso de Mezőtúr. En 2009 pli nova kampuso estis konstruita en Szolnok. En mezo de 2016 altlernejoj Szolnok kaj Kecskemét unuiĝis jam kiel universitato.

La fakultataj branĉoj estas teknologio, agrikulturo kaj ekonomiko. Okazas ankaŭ anglalingvaj instruoj.

## Instruistoj (elekto) 
* Gusztáv Báger
* József Czégi
* Jenő Ranschburg
* Mihály Varga

## Studentoj (elekto) 
* László Dióssy
* Péter Kiszl

## Fontoj 
* oficiala paĝo 
* http://www.felvi.hu/felveteli/egyetemek_foiskolak/!IntezmenyiOldalak/szervezet.php?szer_id=39 

Kategorio:Altlernejoj en Hungario
Kategorio:Szolnok
21469 Robschum

'*21469 *Robschum'''* estas asteroido de la asteroida zono malkovrita la  en la kadro la kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Robert Schumacher*, kiu mentoris unu finalist(in)on de la scienca konkurso por lernantoj en lasta jaro de mezlernejo *Intel Science Talent Search* de 2005. Li instruas ĉe la *Pierson High School'' en Sag Harbor (Nov-Jorkio).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 1998
Erast Garin

**Erast Pavloviĉ Garin** (; 10a de novembro (malnovstile 28a de oktobro) 1902 – 4a de septembro 1980) estis, kun Igor Iljinskij kaj Sergej Martinson, unu el ĉefaj komedifilmaj aktoroj de la kompanio de Vsevolod Mejerhold kaj unu el soveta kinarto. Li estis deklarita Popola artisto de Sovetunio en 1977.

Li ĉiam konsideris Mejerhold-on kaj Miĥail Ĉeĥov kiel siaj mentoroj, malakceptante naturalismajn aktorstilajn teknikojn propagitajn de Stanislavski kaj atentante ĉefe al voĉo kaj gestaro. Garin laboris kun Mejerhold en sia teatro ĝis ties dissolvo en 1936. Inter liaj sukcesoj estis la rolulo de Ĥlestakov en la produktaĵo de 1926 de *La Revizoro*. La tranceca kvalito de lia "groteske anksiecaj" ludadoj en la produktaĵoj de Mejerhold povis esti atribuitaj al ekspresionisma aktorstilo.

Dum la 1940-aj jaroj li koncentriĝis al aktorado por kinarto, dum en la 1960-aj jaroj kaj 1970-aj jaroj li jam ĉesis ludi ĉefajn rolojn pro duonblindeco.

## Filmaro 
### Kiel aktoro 
* *Leŭtenanto Kijé* (*Поручик Киже*, 1934)
* *Geedziĝo* (*Женитьба*, 1936)
* *Бежин луг* (1937) Herbejo Beĵin
* *Sur landlimo* (*На границе*, 1938)
* *Muzika historio* (*Музыкальная история*, 1940)
* *Швейк готовится к бою* (1942)
* *Ivan Nikulin, rusa maristo* (*Иван Никулин - русский матрос, 1944)
* *Nupto* (*Свадьба*, 1944)
* *Blumonta tero* (*Синегория*, 1946)
* *Cinderella* (*Золушка*, 1947)
* *Встреча на Эльбе* (1949)
* *La revizoro* (*Ревизор*, 1952)
* *Неоконченная повесть* (1955)
* *La junulino sen adreso* (*Девушка без адреса*, 1957)
* *Adorata Beleco* (Краса ненаглядная, 1958)
* *La sorĉistino* (*Ведьма*, 1958)
* *Soldatoj venas* (*Шли солдаты*, 1958)
* *Rusa suveniro* (*Русский сувенир, 1960)
* *Aljonka* (*Аленка*, 1961)
* *Vodjanoj* (*Водяной*, 1961)
* *Kain la 18a (*Каин XVIII*, 1963)
* *Optimisma tragedio* (*Оптимистическая трагедия*, 1963)
* *Raneto serĉas sian patron (voĉo)* (*Лягушонок ищет папу (озвучивание)*, 1964)
* *La ordinara miraklo* (*Обыкновенное чудо*, 1964)
* *Amuzaj tagoj de Raspljuev* (*Веселые расплюевские дни*, 1966)
* *Du tagoj de mirakloj* (*Два дня чудес*, 1970)
* *Fortunaj sinjoroj* (*Джентльмены удачи*, 1971)
* *Если ты мужчина...* (1971)
* *Nylon 100%* (*Нейлон 100%, 1974)
* *Ŝanĝi hundon por vaporlokomotivo* (*Меняю собаку на паровоз*, 1975)
* *Пошехонская старина* (1975)

### Kiel reĝisoro 
* *Женитьба* (1936)
* *Доктор Калюжный* (1939)
* *Принц и нищий* (1942)
* *Синегория* (1946)
* Ordinara miraklo (*Обыкновенное чудо*, 1964)
* *Веселые расплюевские дни* (1966)

### Kiel scenaristo 
* *Женитьба* (1936)
* *Обыкновенное чудо* (1964)
* *Веселые расплюевские дни* (1966)

## Referencoj
## Eksteraj ligiloj 
* ruse Biografio
* ruse Filmaro
* ruse Garin ĉe Enciklopedio de Sankta Peterburgo 
* 

Kategorio:Sovetiaj artistoj
Kategorio:Sovetiaj aktoroj
Kategorio:Sovetiaj reĝisoroj
Libero kaj Amo

***Libero kaj Amo*** estas kolekto de poemoj de la hungara  poeto Sándor Petőfi elektitaj kaj tradukitaj de Kálmán Kalocsay. La tradukaĵo aperis en 1970 ĉe Eldonejo Corvina en Budapeŝto. 

## Recenzoj
## Eksteraj ligiloj 
* Katalogo de Heredaĵbiblioteko Hendrik Conscience 

Kategorio:Verkoj el la esperantigita hungarlingva literaturo
Kategorio:Esperanto-poeziolibroj
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Jacques-Germain Soufflot

. Li estis arkitekto de Panteono de Parizo. Li partoprenis signife al la kresko de la novklasika arkitekturo.

## Vivo 
19jare li iris en Italion por studi la antikvaĵojn kaj la verkon de Andrea Palladio. Li vivis en la Vilao Mediĉo de 1733 ĝis 1738. Post sia lernado li eklaboris en Liono. En 1738 li laboris por la Dihotelo de Liono. En 1750 li reiris en Italion. Li vizitis interalie Pompejo kaj Herkulano. Ekde 1754 li laboris en Parizo. Tie lia plej fama verko estas la Panteono.

Kategorio:Entombigitoj en la Panteono de Parizo
Meridian (Seatla kvartalo)

eta|Tangletown, aŭ Meridian, inter Green Lake kaj Wallingford
**Meridian** aŭ **Tangletown** estas la nomo de la seatla kvartalo kun komerca centreto laŭ la strato N. 55th St. inter proksimume Kirkwood Pl. N. kaj Meridian Ave. N. Oni povas difini ĝin kiel la regionon longitude inter Green Lake aŭ Stone Way N. kaj ŝoseo I-5, kaj latitude inter stratoj N.(E.) 50th St. kaj N.(E.) 60th St. La nomo "Meridian" venas de la ĉefa strato liganta ĝin al la kvartalo kaj komerca centro Wallingford. La alternativa nomo "Tangletown", verŝajne estiĝinta dum la 1980-aj jaroj, aludas la iom ĥaose interplektita strataro de la nordokcidenta parto de la kvartalo. Plejparte Seatlo havas regulajn stratojn nordsude kaj orientokcidente etendiĝantajn kun ortaj stratanguloj. Ĉirkaŭ Green Lake, tamen, la stratoj distordiĝas kaj preskaŭ ĉiu angulo diferencas direkte kaj grade de la antaŭa.

## Esperanto en Tangletown
Dum pluraj jaroj en la 1980aj jaroj, malgranda Esperanto-rondo "KTP: Kafo/Teo/Pano" regule renkontiĝis ĉe la panejo Honey Bear Bakery, kie nun estas bierejo Elysian Brewing Company. Tute hazarde, jarojn poste, Seatla Esperanto-Societo ekkunvenis en alia Honey Bear Bakery (nun Café Vios) en la kvartalo Ravenna-Bryant.
maldekstre|eta|Bierejo "Tangletown" ĉe la stratangulo, kie iam ĉe Honey Bear Bakery kunvenis KTP

## Fontoj
La unua alineo kaj bildoj baziĝis sur la angla Vikipedio.
La dua alineo baziĝis sur informoj en *Ĉiam Verda*, la iama bulteno de Seatla Esperanto-Societo.

Kategorio:Kvartaloj en Seatlo
Ibiko

**Ibiko** (la 6-a jarcento a.K.) estis greka poeto. El lia verkaro konserviĝis nur kelkaj versoj el lirik-eposaj himnoj omaĝe al mitologiaj roluloj, kaj ankaŭ tre emociiva ĥorusa erota liriko, sed estas al li imputataj ankaŭ sep libroj da versoj. En sia kreado li epigonis poeton Stesichoroson, kaj en formo kaj en enhavo.

Malmulto estas konata ankaŭ pri lia vivo. Li devenis el Regioso, pli grandan parton de sia vivo li spertis sur insulo Samoso, kie li ĝisvivis relative altan aĝon. Legendon pri lia morto, laŭ kiu li estis survoje al Korinto murdita fare de rabistoj malkaŝitaj per svarmo de gruoj, prilaboris en unu de siaj baladoj Friedrich Schiller.

Kategorio:Helenaj poetoj
László Nemes Jeles

**László Nemes JELES** [lAslO nemeŝ jeleŝ], laŭ hungarlingve kutima nomordo **Nemes Jeles László** estas hungara reĝisoro, scenaristo. Lia patro estis same reĝisoro András Jeles.
eta|
László Nemes Jeles http://hungarian.imdb.com/name/nm1841577/ naskiĝis la  en Budapeŝto.

## Biografio 
László Nemes Jeles vivis kaj lernis en sia naskiĝurbo ĝis 1989, poste li vivis kaj lernis en Parizo. Li frue interesiĝis pri filmoj, li aĝis 13, kiam li faris la unuan filmon. Ekde 2001 li partoprenis en Hungario aŭ en Francio en kreado de filmoj. Li debutis pri filmeto en 2006, ĝi atingis la unuan kategorian premion en la sekva jaro en Budapeŝto. Lia sekva filmeto en 2008 furoris en 3 eksterlandaj urboj. Ekde 2006 li plulernis en Novjorko. Ekde 2011 li komencis okupiĝi pri holokaŭsta filmo, kiu estis kreita en 2015. Tiu (jam la unua ordinara) filmo ricevis Oskar-premion en la sekva jaro.

Ekde 2007 li ricevis filmajn premiojn, en 2016 premion Kossuth.

## Elektitaj filmoj 
* 1999 – *Arrivals* (filmeto), reĝisoro, scenaristo
* 2007 – *La londona viro* (filmo), asistanto de Béla Tarr
* 2015 – *Filo de Saul* (filmo), reĝisoro, scenaristo; Oskar-premio kaj aliaj premioj

## Fontoj 
* hungarlingva biografio
* hungarlingva biografio
* hungarlingva biografio
* hungarlingva biografio

Kategorio:Hungaraj reĝisoroj
Kategorio:Hungaraj scenaristoj
Kategorio:Budapeŝtanoj
Ubuntu-programarejo

**Ubuntu-programarejo** (anglalingve *Ubuntu Software Center*) estas altnivela grafika fasado por la pakaĵa administrilo APT/dpkg. Ĝi estas libera kaj malfermitkoda programaro skribita per Python.

La programado finiĝis en 2015 kaj Ubuntu 16.04 LTS anstataŭigas ĝin per GNOME Software anstataŭe.

## Referencoj 
## Vidu ankaŭ 
* Ubuntu (operaciumo)

## Eksteraj ligiloj 
* Ubuntu Apps Directory
* https://wiki.ubuntu.com/SoftwareCenter(https://wiki.ubuntu.com/SoftwareCenter)
* Ubuntu Software Center versions history

Kategorio:Dpkg
Kategorio:Ubuntu
Antaŭmetroo de Bruselo

350px|eta|Skemo de la antaŭmetroo (blue) kaj antaŭmetroo (aliaj koloroj) de Bruselo - la tre mallonga tunelo "Simonis" jen ne estas bildigata, sed la samnoma stacio en la okcidenta urbocentro videblas.
La tiel nomata **Antaŭmetroo** - nederlande kaj germane *Premetro*, france *Prémétro* - **de Bruselo** estas linioj de tramoj veturantaj en tuneloj de la belgia ĉefurbo Bruselo, kiuj kompletigas la kvar liniojn de la metroo de Bruselo. La diferenco inter "tunele veturanta tramo" kaj metroo, do "tunele veturanta specifa trajno" estas simple la grandeco kaj teknika ekipaĵo de la veturiloj.

eta|maldekstra|200px|en la stacio *De Brouckère* renkontiĝas la antaŭmetroaj linioj "3" kaj "4" kaj la okcident-orientaj metrolinioj "1" kaj "5"
La antaŭmetroo veturas sur tri itineroj, el kiuj la plej grava estas nord-suda tunelo, kiun uzas la antaŭmetroaj linioj "3" kaj "4", kaj en sia vojo konektiĝas kun ĉiuj kvar linioj de la metroo: kun la cirkle veturantaj linioj "2" kaj "6" la nord-sudaj antaŭtramlinioj "3" kaj "4" eĉ renkontiĝas dufoje, kun la pli-malpli okcident-orientaj metrolinioj "1" kaj "5" unufoje. Krome la nordsudaj antaŭtramaj linioj konektiĝas kaj kun la norda kaj la suda fervojaj stacidomoj de Bruselo, do ankaŭ rekte ligiĝas al la interregionaj kaj internaciaj trajnoj. Parton de la nord-suda tunelo krome uzas la tramlinioj "51" kaj "55".

Al tiu plej multe frekventata tunelo aldoniĝas pli orienta nord-suda tunelo nomata france *Grande Ceinture*, nederlande *grote ring* de la linioj "7" kaj "25" ĉe la stacio *Montgomery*, kaj malgranda tunelo "Simonis" ĉe la samnoma stacio de la linio "19".

## Vidu ankaŭ 
* Tramtransporto en Bruselo

Bruselo
Bruselo
Kategorio:Fervojo en Belgio
Kategorio:Transporto en Bruselo
Georgo la 4-a

La nomo **Georgo la 4-a** povas aludi interalie al
* la reĝo Georgo la 4-a de Britio (George IV Augustus Frederick, Georg IV. August Friedrich, 1762-1830) aŭ
* la reĝo Georgo la 4-a de Kartvelio (kartvele: გიორგი Iv-ლაშა, ლაშა გიორგი, 1191-1223).
Zelo (mitologio)

Laŭ la helena mitologio **Zelo** (el la greka *Ζηλος* , «fervoro»,  aŭ *Invidia*) estis personigo de fervoro kaj sindediĉo, sed ankaŭ de rivaleco, konkuremo, envio kaj malkonkordo. Li estis filo de Stiksa kaj de la titano Palaso, do frato de Nika (venko), Krato (forto) kaj Bia (perforto). La kvar gefratoj ĉiutempe ŝvebadas ĉirkaŭ la trono de Zeŭso aŭ apud li mem. Ilia nura tasko estis plenumado de liaj ordonojn, kaj pro ili tio apartenis al la kutima sekvantaro de la direĝo. Stiksa kaj ŝia idaro helpis la olimpajn diojn venki la titanojn, kaj pro tio oni kompensis ŝin per granda honoro: ekde tiam ĵuri super Stiksa iĝis la plej sakrala promeso, plenumenda eĉ por ĉiuj la dioj. Kelkaj mitologoj mencias la titanon Oceano kiel patro de Zelo, kun Stiksa. Tamen, verŝajne tio devenas el konfuzo.[eta|300ra|Rekreado de la fama [Statuo de Zeŭso en Olimpio, verkita de Fidio kaj unu el la sep mirindaĵoj de la antikva mondo. Sur la trono de la dia reĝo videblas kelkaj flugilhavaj membroj de lia akompanantaro, kiaj Nika aŭ **Zelo**.]]Zelo estis prezentita kiel sacerdoto portanta lampon per una mano kaj vipon per la alia. Poste, la Katolika Eklezio verŝajne adaptis tiun figuron al sia doktrino, konsiderante nur liajn atributojn rilatantajn al religia fervoro. Tiucele, oni aldonis flugilojn al la prezentado de Zelo, kaj anstataŭis liajn lampon kaj vipon per evangelio kaj fajr-glavo. Oni prezentadis lin kiel juna religiulo flamkronita kaj preta batali kontraŭ idol-kultado. Kiam li simbolas envion, oni priskribas lin kun minaca aspekto, mishumora brov-kunŝovo kaj fiparolanta. Li akompanadas mizerulojn kaj delektiĝas en malbono. Krome, aludante rivalecon, oni prezentas lin kiel kruela povulo kies nefleksebla glavo apartigas gefilojn el gepatroj, rompante amojn, amikecojn kaj heroaĵojn kun plia efiko ol fajro.

Pro siaj atributoj, oni identigis Zelon al la dajmono Agono, spirito de konkuremo kaj defio kiu ricevadis kultadon en Olimpio, kaj pro tio li estis tre ligita al la dajmonino Erisa, kiu simbolas la disputon komprenatan kiel mova forto de konkurado. Aldone, oni ankaŭ konsideris Ftonon, personigo de la romantika ĵaluzo, iamaniera ekvivalento de Zelo.

## Eksteraj ligiloj 
*  Zeloso ĉe Theoi.com

## Notoj kaj referencoj 
Kategorio:Dajmonoj
Kategorio:Personigoj de la helena mitologio
Kategorio:Titanidoj
Kategorio:Idaro de la oceanidinoj
Richárd Richter

**Richárd Richter** [rihArd rihter], laŭ hungarlingve kutima nomordo **Richter Richárd** estis hungara inĝeniero, profesoro.

Richárd Richter http://mek.oszk.hu/00300/00355/html/ABC12527/13016.htm naskiĝis la  en Miskolc. Li mortis la  en Miskolc.
 
## Biografio 
Richárd Richter frekventis gimnazion en sia naskiĝurbo, poste li akiris diplomon en Hungara Reĝa Teknika kaj Ekonomia Universitato József (pli precize en ties kampuso en Sopron) en 1942. Post siaj studoj li instruis samloke ĝis 1947. Interrompo okazis: en 1944 li soldatiĝis, poste li estis militkaptito en Francio. Inter 1948 kaj 1952 li estis minejestro en diversaj minejoj en Borsod-Abaúj-Zemplén. En 1955 li kandidatiĝis, post 5 jaroj li doktoriĝis. En 1955 li estis nomumita docento en Sopron, (ekde 1959 en la Pezindustria Universitato en Miskolc). En 1964 li profesoriĝis. Li estis dekano inter 1968-1971, poste katedrestro ĝis 1978. Li ricevis plurajn premiojn inter 1950-1975. Li havis edzinon, kiu naskis 3 filinojn. 

## Elektitaj kontribuoj 
* '' A bányászati kőzetmechanika elméleti és gyakorlati kérdései (Bp., 1960)

## Fontoj 
* hungarlingva biografio
* hungarlingva biografio kun foto

Kategorio:Hungaraj inĝenieroj pri minejoj
Kategorio:Hungaraj profesoroj
Pop-rokmuziko

**Pop-rokmuziko** estas kategoriiga termino por muzikaj stiloj, kiuj kombinas elementojn de popmuziko kaj rokmuziko.

Laŭ muzikaj kritikistoj la pop-rokmuzikaj muzikaĵoj ofte havas pli simplan strukturon, facile memorigeblajn melodiojn kaj multajn ripetojn de la refreno - konstatendas ke la difinaj kriterioj iom dependas de persona juĝo. Pliaj modernaj pop-rokmuzikistoj estas ekzemple Vanessa Carlton, Avril Lavigne, Miley Cyrus, Pink kaj Tokio Hotel. Kaj inter la esperantlingve kantantaj grupoj "pop-rokmuzikaj" nomindas precipe TEAM.

## Tipoj 
* Potenca popmuziko

## Referencoj 
## Literaturo 
* Morrison, Craig : *American Popular Music. Rock and Roll*. Antaŭparolo de Kevin J. Holm-Hudson. Novjorko: eldonejo *Checkmark Books*, 2006, paĝo 175 kaj sekvaj.

Kategorio:Muzikaj ĝenroj
Kategorio:Popmuziko
Kategorio:Rok-muziko
Marcell Riesz

**Marcell RIESZ** [ries], laŭ hungarlingve kutima nomordo **Riesz Marcell** estis hungara-sveda matematikisto, profesoro, membro de Reĝa Sveda Akademio de Sciencoj (1936). Lia frato estis Frigyes Riesz.

Marcell Riesz http://tudosnaptar.kfki.hu/r/i/riesz/rieszpant.html naskiĝis la  en Győr. Li mortis la  en Svedio en Lund.

## Biografio 
Marcell Riesz studis en Reĝa Universitato de Budapeŝto inter 1904 kaj 1908, sed interrompo okazis en la studjaro 1906, tiam li lernis en Universitato de Göttingen. Fine li plulernis en Parizo en la studjaro 1909. Li doktoriĝis en Budapeŝto antaŭ Lipót Fejér. En 1911 li vojaĝis al Svedio helpe de stipendio, en la sekva jaro li docentiĝis en Stokholmo ĝis 1925. Inter 1926 kaj 1952 li instruis en la Universitato de Lund, poste li emeritiĝis. Tamen li instruis en usonaj universitatoj jardekon, li revenis al Lund en 1962. Spite la eksterlandajn jardekojn li konstante kontribuis kun sia frato. Lia matematika agado faris Lund-on signifa matematika urbo. Li okupiĝis precipe pri trigonometrio, ekzemple: \frac{a_0}{2} + \sum_{n=1}^\infty \left\{ a_n \cos (nx) + b_n \sin(nx) \right\}.\, 

## Elektitaj kontribuoj 
* *A survey of the theory of trigonometric series* (1913; 1915) - prelego
* *Neuere Untersuchungen über trigonometrische Reihen* (1924)
* ''Integrale de Riemann-Liouville et solution invariantive du Problème de Cauchy pour l'équatíon des Ondes'' (1937)
 
## Memorigiloj 
* asteroido 30307 Marcelriesz (2000 JE)

## Fontoj 
* hungarlingva biografio (la koncerna teksto estas legebla pli malsupre)
* hungarlingva biografio kun foto
* hungarlingva biografio kun foto
* http://www-history.mcs.st-andrews.ac.uk/~history/Biographies/Riesz_Marcel.html 

Kategorio:Hungaraj matematikistoj
Kategorio:Hungaraj profesoroj
Kategorio:Svedaj matematikistoj
Ashby-de-la-Zouch

**Ashby-de-la-Zouch** - foje ankaŭ sen dividostreketoj **Ashby de la Zouch** - estas malgranda merkata urbo en la nordoriento de la graflando Leicestershire de Anglio. Laŭ la censo de 2001 ĝi havis 12 759 loĝantojn. 

## Historio 
"Ashby" estas vorto de anglosaksa-dana origino, signifanta "cindro-arba bieno" aŭ "cindro-arba setlejo". En 1086 la nomo *Ashby* unuafoje skribe menciiĝis. La normanda franca noma etendaĵo datiĝas de la jaroj post la normanda konkero de Anglio, kiam la urbo iĝis posedaĵo de la familio *la Zouche* dum la reĝado de Anglio. 

La loka kastelo estis konstruita en la 12-a jarcento. La urbo kaj kastelo venis en la posedon de la familio *Hastings* en 1464 kaj *William Hastings*, 1-a darono de Hastings, plibonigis ĝiajn fortikaĵojn ekde la jaro 1473. En la Angla enlanda milito la urbo estis unu el la kavaliraj (por-reĝaj) ĉefaj garnizonoj sub la kontrolo de kolonelo *Henry Hastings*, komandanto de la armeo de norda *Midlands*. 

Multaj de la konstruaĵoj de la urbocentro estas trabfakaj, sed la plejparto de tiu historia konstrustilo estas kaŝita per postaj brikaj fasadoj.

Kategorio:Urboj de Britio
Nordokcidenta Esperanto-Federacio

La **Nordokcidenta Esperanto-Federacio** estas unu el la regionaj federacioj de la Esperanto-Asocio de Britio. Ĝi agas en la administra regiono Nordokcidenta Anglio, do la teritorio ĉirkaŭ la urboj Liverpool kaj Manĉestro, kaj havas regulajn jarajn kunvenojn ekzemple en Chester kaj Preston. Reta komunikilo ekde aprilo 2015, post malkontento pri la antaŭa komunikilo *facebook*, estas gugla diskutgrupo, menciata sube. La estraro de la federacio elektita en majo 2015 estas *Brendan Marsh*, vicprezidanto *Andrew Wheatley*, kaj sekretario *Peeter Aitai* - laŭ la federacia regularo de 2014 ĝi estas reelektata ĉiujare, eĉ se ne estus novaj kandidatoj kaj nur laŭ decido de la membraro la postenoj estus redistribuataj inter la estraranoj.

## Eksteraj ligiloj 
* federacia diskutgrupo en Guglo
* [artikolo en *La Brita Esperantisto(https://eo.wikipedia.org/wiki/La_Brita_Esperantisto)*, aŭtuno 2013]

## Referencoj 
Kategorio:Britaj Esperanto-asocioj
Thomas Merton

**Thomas MERTON**, O.C.S.O. (naskiĝinta la  – mortinta la ) estis usona katolika (trapista) monaĥo, pastro, verkisto, kaj mistikulo. Li apartenis al la frataro de la Abatejo de Nia Sinjorino de Getsemani en Kentukio. Li estis poeto, socia kritikisto, kaj studisto pri komparado de religioj. En 1949 li pastriĝis kaj nomiĝis patro Louis.

eta|maldekstra|La ermitejo de Thomas Merton ĉe la kentukia abatejo
Merton verkis pli ol 70 libroj, plejparte pri temoj de spiriteco, socia justeco, kaj kvieta kristana pacifismo, kaj krome dekojn da eseoj kaj recenzoj. Inter liaj plej daŭraj verkoj estas lia aŭtobiografio, *The Seven Storey Mountain* ("La sep-etaĝa monto", 1948), kiu instigis multajn militintojn kaj junulojn aliri monaĥejojn, kaj listiĝis en la listo de *National Review*' pri la 100 plej bonaj nefikciaj libroj de la jarcento. Merton agis kaj parolis forte por interreligia komprenado. Li estis pioniro de dialogo kun eminentaj aziaj spiritaj gvidantoj, inkluzive de la Dalai-Lamao, la japana verkisto Suzuki Daisecu Teitaro, la tajlanda budhisma monaĥo Buddhadasa, kaj la vjetnama monaĥo Thích Nhất Hạnh, kaj li verkis librojn pri Zena budhismo kaj Daŭismo. Pluraj biografioj verkiĝis pri lia vivo depost lia morto.

## Referencoj 
* Bazita sur la angla Vikipedio.

Kategorio:Lernantaro de la Universitato de Kembriĝo
Kategorio:Studentaro de la Universitato Kolumbio
Kategorio:Studentaro de Kolegio Clare
Kategorio:Konvertitoj al katolikismo el anglikismo
Kategorio:Usonaj eseistoj
Kategorio:Katolikaj verkistoj
Kategorio:Anglalingvaj verkistoj
Kategorio:Usonaj verkistoj
Kategorio:Kristanaj mistikuloj
Kategorio:Usonaj poetoj de la 20-a jarcento
Kategorio:Usona klerikaro
Kategorio:Romkatolikaj pastroj de Usono
Kategorio:Trapistoj
Kategorio:Universitato Sankta Bonaventura
Kategorio:Britaj migrintoj en Usonon
Kategorio:Usonaj membiografiistoj
Kategorio:Usonaj kontraŭmilitaj aktivuloj
Kategorio:Anglikanaj sanktuloj
Kategorio:Usonanoj de la vjetnama milito
Kategorio:Entombigitoj en Kentucky
Anna Kiss

**Anna Kiss** [kiŝ], laŭ hungarlingve kutima nomordo **Kiss Anna** estas hungara poeto, dramisto, instruisto.
Anna Kiss https://hu.wikipedia.org/wiki/Kiss_Anna naskiĝis la  en Gyula.

## Biografio 
Anna Kiss frekventis universitaton en Debrecen inter 1957–1961, poste ŝi estis sendiploma instruisto en Hortobágy 3 jarojn, fine ŝi akiris diplomon en pedagogia altlernejo en Szeged en 1966. Inter 1963 kaj 1979 ŝi instruis en Budapeŝto. En 1967 ŝi debutis en revuo kiel poeto. En 1975 ŝi aliĝis al la verkista societo en 1975. Ekde 1979 ŝi vivtenas sin el verkado. Inter 1990-1994 ŝi redaktis literaturan revuon. Ŝi ricevis diversajn premiojn ekde 1974, premion Kossuth en 2016.

## Elektitaj libroj 
* *Fabábu* (1971) - poemaro
* *A viszony* (1983) - poemaro
* *Genitivus* (1995) - poemaro
* *Szeles könyv* (2000) - porinfana poemaro
* *Jár nyomomban* (2011) - poemaro
* *A macskaprémkalapos hölgy* prezentita dramo
* *Alma és hold a tükrömben* prezentita porinfana dramo

## Fontoj 
* hungarlingva teksto kun foto 
* hungarlingva aprezo

Kategorio:Hungaraj poetoj
Kategorio:Hungaraj instruistoj
Kategorio:Hungaraj dramistoj
Esperanto-Federacio de Yorkshire kaj Humberside

La **Esperanto-Federacio de Yorkshire kaj Humberside** estas unu el la regionaj federacioj de Esperanto-Asocio de Britio. Ĝi agas en la nuna oficiala statistika regiono *Yorkshire and the Humber*, kies areo proksimume korespondas al la historia graflando Jorkŝiro kaj la dumtempe ekzistinta graflando Humberside de Anglio. La federacio fondiĝis en 1908, kaj sekve en 2008 en la urbo Skipton de Jorkŝiro agrable festis sian centjaran jubileon.

Tradicie la Esperanto-Asocio de Britio dividis tutan Brition al regionaj federacioj, el kiuj tamen iuj pro tro grandaj geografiaj distancoj komence de la 21-a jarcento ne plu funkcias. La Esperanto-Federacio de Yorkshire kaj Humberside kune kun la Nordokcidenta Esperanto-Federacio kaj iuj aliaj apartenas al la kontinue funkciantaj regionaj sekcioj.

## Referencoj 
Kategorio:Esperanto-movado en Britio
Skipton

**Skipton** estas merkata urbo en la angla kantono Norda Jorkŝiro, parto de la historia angla graflando Jorkŝiro, kiu almenaŭ ekde 1974 ne plu havas administran signifon. Laŭ la censo de 2021 ĝi havis  loĝantojn. La urbeto situas proksimume 61 kilometrojn okcidente de Jorko.

## Rilatoj al Esperanto 
En la urbeto funkcias Esperanto-grupo, kiu interalie en 2008 gastigis festan manĝon okaze de la centjara jubileo de la Esperanto-Federacio de Yorkshire kaj Humberside, unu el la regionaj federacioj de Brita Esperanto-Asocio. Laŭ raporto pri tiu jubileo, la urba kastelo de Skipton interalie bonvenigas gastojn per indikilo en Esperanto, kaj disponeblas esperantlingva turisma broŝuro pri ĝi. Laŭ informo de ILEI, la grupo fondiĝis en 1992, ĉirkaŭ la gimnazia instruisto Malcolm Jones, kiu jam eklernis Esperanton memstare kiel 11-jarulo en 1961, estante gimnazia lernejano en la urbo, poste iĝis lingvinstruisto en norda Germanio kaj sudokcidenta Anglio, finlernis Esperanton en 1984, kaj en 1992 pro fakta hazardo ricevis instruistan postenon en la gimnazio de sia infaneco kaj do revenis al sia naskiĝurbo Skipton.

## Eksteraj ligiloj 
* oficiala retejo ()

## Referencoj 
eta|maldekstra|300ra|la urba kastelo

Kategorio:Urboj de Britio